techiaith/cofnodycynulliad_en-cy huggingface dataset:
English: Well, I think the Minister's got a really good point, actually, because he's alleging that I was found guilty of bullying. What I was found guilty of was saying that I wanted to restructure the council, and that, perversely, was interpreted by the Minister's friend or former business partner, whatever he is, as supposedly -
Welsh: Wel, rwy'n credu bod gan y Gweinidog bwynt da iawn, oherwydd ei fod yn honni y cafwyd fi'n euog o fwlio. Yr hyn y cafwyd fi yn euog ohono oedd dweud fy mod eisiau ailstrwythuro'r Cyngor, a thorrwyd ar fy nhraws, yn wrthnysig, gan ffrind neu gyn bartner busnes y Gweinidog, neu beth bynnag yw ef, yn ôl pob sôn -
English: Sorry. This is not relevant to the motion on the order paper - [ Interruption. ] Just a moment, I'm still speaking. Please refer to the motion on the order paper and carry on with the financial resolution to the public services ombudsman Bill. Carry on with your speech.
Welsh: Mae'n ddrwg gennyf i. Nid yw hyn yn berthnasol i'r cynnig sydd ar bapur y drefn - [ Torri ar draws.] Un eiliad, rwy'n dal i siarad. Trowch at y cynnig ar bapur y drefn a pharhewch gyda'r penderfyniad ariannol i Fil Ombwdsmon Gwasanaethau Cyhoeddus. Parhewch â'ch araith.
English: As I said, it's just not something I can support. The office of the ombudsman is being misused. The public out there are telling me that there are serious reservations about the integrity of this office. And I'll leave my comments there, and I will be voting against.
Welsh: Fel y dywedais i, nid yw'n rhywbeth y gallaf ei gefnogi. Mae swyddfa'r ombwdsmon yn cael ei chamddefnyddio. Mae'r cyhoedd yn dweud wrthyf y ceir amheuon difrifol ynghylch gonestrwydd y swyddfa hon. Dyna ddiwedd ar fy sylwadau i, a byddaf yn pleidleisio yn erbyn.
English: Thank you very much. Can I now call on the Cabinet Secretary for Finance to reply to the debate?
Welsh: Diolch yn fawr iawn. Rwy'n galw yn awr ar Ysgrifennydd y Cabinet dros Gyllid i ymateb i'r ddadl.
English: Thank you very much, Deputy Presiding Officer. The Government is eager to move this Bill forward to the next stage, and after hearing what Simon Thomas said, I hope that other Members of the Assembly will be willing to support the motion before the Assembly this afternoon. There's nothing in what the other Member said that's relevant to the motion, so I hope that the other Members will be willing to help the Bill move to Stage 2.
Welsh: Diolch yn fawr, Dirprwy Lywydd. Mae'r Llywodraeth yn awyddus i symud y Bil ymlaen at y cyfnod nesaf, ac ar ôl clywed beth ddywedodd Simon Thomas, gobeithio bydd Aelodau eraill y Cynulliad yn fodlon cefnogi y cynnig sydd o flaen y Cynulliad nawr. Nid oes dim byd yn beth ddywedodd yr Aelod arall sy'n berthnasol i'r cynnig, so gobeithio bydd Aelodau eraill yn fodlon helpu'r Bil i symud at Gyfnod 2.
English: Thank you very much. The proposal is to agree the motion. Does any Member object? [ Objection.] Therefore, we'll defer voting on this item until voting time.
Welsh: Diolch yn fawr iawn. Y cynnig yw cytuno ar y cynnig. A oes unrhyw Aelod yn gwrthwynebu? [Gw rthwynebiad.] Felly, fe ohiriwn ni'r bleidlais ar yr eitem hon tan y cyfnod pleidleisio.
English: Voting time is next on the agenda. Unless three Members wish for the bell to be rung, I am going to proceed to a vote.
Welsh: Y cyfnod pleidleisio sydd nesaf ar yr agenda. Oni fydd tri Aelod yn dymuno canu'r gloch, rwyf yn bwriadu symud ymlaen at bleidlais.
English: We now vote on the motion to approve the financial resolution in respect of the Public Services Ombudsman (Wales) Bill, and I call for a vote. [ Interruption.] You're going to ask me what we're voting on in a minute; nobody's listening. I call for a vote on the motion tabled in the name of Julie James. Open the vote. Close the vote. For the motion 45, no abstentions, one against. Therefore, the motion is carried.
Welsh: Fe bleidleisiwn yn awr ar y cynnig i gymeradwyo'r penderfyniad ariannol mewn perthynas â Bil Ombwdsmon Gwasanaethau Cyhoeddus (Cymru), ac rwy'n galw am bleidlais - [ Torri ar draws.] Fe fyddwch yn gofyn imi mewn munud ar beth yr ydym yn pleidleisio; does neb yn gwrando. Rwy'n galw am bleidlais ar y cynnig a gyflwynwyd yn enw Julie James. Agorwch y bleidlais. Caewch y bleidlais. O blaid y cynnig 45, neb yn ymatal, un yn erbyn. Felly derbyniwyd y cynnig.
English: That brings the proceedings of today to a close. Thank you.
Welsh: Daw hyn â thrafodion heddiw i ben. Diolch.
English: Thank you and welcome to the Culture, Welsh Language and Communications Committee. Item 1, introductions, apologies, substitutions and declarations of interest. Does anyone have any interests to declare this morning? Excellent. Apologies and substitutions. We've received apologies from Rhianon Passmore, and we are not expecting any substitutions.
Welsh: Diolch a chroeso i Bwyllgor Diwylliant, y Gymraeg a Chyfathrebu. Eitem 1, cyflwyniad, ymddiheuriadau, dirprwyon a datgan buddiannau. A oes gan unrhyw un rywbeth i'w ddatgan yma heddiw? Na. Felly, ymddiheuriadau a dirprwyon. Cafwyd ymddiheuriadau gan Rhianon Passmore, ac nid ydym yn disgwyl unrhyw ddirprwyon.
English: Moving on, therefore, to item 2, short inquiry into 'Building an S4C for the future: An independent review by Euryn Ogwen Williams', and this is evidence session No. 2. The purpose of this item is to take evidence as part of our brief inquiry into building an S4C for the future, and we've already received evidence from Euryn Ogwen Williams himself, and S4C will be joining us later this morning. But, at the moment, we welcome Simon Curtis, who is prominent in the discussions of this committee, and he's the national and regional organiser for Wales and South-West England for Equity. As you know, we usually have some themed questions, and I will start with the questioning, if that's okay with you. Now, clearly, we've received this review by Euryn Ogwen Williams, and the remit for S4C has changed. So, how transformative will this be? How do you think this will impact upon S4C's ability to operate?
Welsh: Symud ymlaen at eitem 2, ymchwiliad byr i 'Greu S4C ar gyfer y dyfodol: Adolygiad annibynnol gan Euryn Ogwen Wiliams', sesiwn dystiolaeth 2. Diben yr eitem hon yw clywed tystiolaeth fel rhan o ymchwiliad byr i greu S4C ar gyfer y dyfodol, ac rydym ni wedi cael tystiolaeth yn barod gan Euryn Ogwen Williams ei hun, ac wedyn fe fydd S4C yn dod mewn ar ôl hyn. Ond, ar hyn o bryd, rydym ni'n croesawu Simon Curtis, sydd yn weddol amlwg yn rhan o drafodaethau'r pwyllgor yma, sef trefnydd cenedlaethol a rhanbarthol Cymru a De-Orllewin Lloegr, Equity. Fel rydych chi'n gwybod, mae gennym ni fel arfer themâu, ac, felly, byddai'n cychwyn gyda chwestiynau, os yw hynny'n iawn gyda chi. Yn amlwg, rydym ni wedi cael yr adolygiad yma gan Euryn Ogwen Williams, ac mae'r cylch gwaith wedi newid yn hynny o beth ar gyfer S4C. Pa mor drawsnewidiol fydd hwn? Sut ydych chi'n credu y bydd hyn yn effeithio ar allu S4C i weithredu?
English: Great. In terms of the in-house digital hub, do you think that is a positive development, because, clearly, that's going to be in competition with what happens in the broader market? So, what's your view on doing that work in-house?
Welsh: Grêt. O ran yr hyb digidol mewnol, a ydych chi'n credu bod hynny yn rhywbeth sydd yn bositif, oherwydd, yn amlwg, mae hwn yn mynd i fod yn cystadlu wedyn â'r hyn sydd yn digwydd yn y farchnad ehangach? Beth yw'ch barn am wneud y gwaith hynny'n fewnol?
English: I wasn't asking as to whether it should happen or not. I was asking whether it should be an in-house hub rather than commissioning that work externally, which is the current practice. There are commercial companies that are currently undertaking this work, but this will be quite a transformational change for S4C, although the funding is less than they wanted - it's £1 million now, rather than the £6 million that they'd asked for. Do you have a view on that?
Welsh: Nid wyf yn ceisio gofyn ynglŷn ag a ddylai ddigwydd ai peidio. Roeddwn i'n trio gofyn a ddylen nhw gael hyb mewnol yn lle comisiynu'r gwaith o'r tu allan, sydd yr arfer ar hyn o bryd. Mae yna gwmnïau masnachol ar hyn o bryd yn gwneud y gwaith, ond bydd hyn yn newid eithaf syfrdanol ar gyfer S4C, er bod yr arian yn llai nag oedden nhw eisiau - £1 miliwn nawr, yn lle'r £6 miliwn yr oedden nhw wedi gofyn amdano. A oes barn am hynny?
English: And just a final question from me, and it's on the proposed Welsh language partnership and conversations with the Welsh Government as to how they could be more committed to the million Welsh speakers, for example. Isn't that something that they should have been doing anyway? Why is that something that's described as something that's new?
Welsh: A'r cwestiwn olaf gen i yw am bartneriaeth arfaethedig y Gymraeg a'r sgyrsiau gyda Llywodraeth Cymru ynglŷn â sut y maen nhw'n gallu bod yn fwy ymrwymiedig i'r miliwn o siaradwyr, er enghraifft. Onid yw hynny'n rywbeth y dylen nhw fod yn gwneud ta beth? Pam ydy hynny'n rhywbeth sydd yn cael ei ddisgrifio fel rhywbeth newydd?
English: Okay, great. That completes our questions for this morning. So, thank you very much for providing us with evidence. I'm sure that we will communicate with you in the future on our work as a committee. Thank you very much.
Welsh: Ocê, grêt. Dyna'r cwestiynau sydd gennym ni heddiw. Felly, diolch yn fawr iawn i chi am roi tystiolaeth i ni. Mae'n siŵr y byddwn ni'n cyfathrebu â chi yn y dyfodol ynglŷn â'r hyn yr ydym ni'n ei wneud fel pwyllgor. Diolch yn fawr iawn.
English: Welcome to agenda item 3 on our agenda, which is a short inquiry into building S4C for the future - an independent review by Euryn Ogwen Williams - and this is evidence session No. 3. We've clearly heard from Euryn Ogwen Williams himself and also we've heard from the Equity union, and now we welcome S4C to provide evidence this morning. A warm welcome to Huw Jones, the chairman of S4C authority, and Owen Evans, the chief executive of S4C. Thank you for joining us this morning. As per usual - and I'm sure you're well used to this - we have some themed questions. So, we will move directly into those questions. My first question is in the context of the fact that the remit has now changed for S4C - at last. How will this change your work as an organisation? Is that going to make your life easier and what are the implications of that change to the remit?
Welsh: Croeso i eitem 3 ar yr agenda, sef ymchwiliad byr i greu S4C ar gyfer y dyfodol - adolygiad annibynnol gan Euryn Ogwen Williams - sesiwn dystiolaeth tri. Yn amlwg, rydym ni wedi clywed gan Euryn Ogwen Williams ei hun ac wedi clywed gan yr undeb Equity, a nawr rydym ni'n croesawu S4C ei hun i roi tystiolaeth gerbron a chroeso i Huw Jones, sef cadeirydd awdurdod S4C, ac Owen Evans, sef prif weithredwr S4C. Diolch i chi am ddod atom heddiw. Fel sy'n arferol - ac rydw i'n siŵr eich bod chi wedi arfer nawr - rydym ni'n gofyn cwestiynau ar sail themâu gwahanol. Felly, byddwn ni'n mynd yn syth i mewn i gwestiynau. Mae'r cwestiwn cyntaf sydd gennyf i yng nghyd-destun y ffaith bod eich cylch gwaith wedi newid ar gyfer S4C - o'r diwedd. Sut fydd hynny wedyn yn newid yr hyn rydych chi'n ei wneud fel endid? A ydy hynny'n mynd i wneud eich bywyd yn haws a beth yw goblygiadau'r newid hynny?
English: Well, as you know, we did believe that a change to the remit was fundamentally important, that the old remit had been drawn up for the analogue age, made no reference to anything but television, and also seemed to restrict our reach to Wales alone. So, both those elements were unrealistic, and the digital side was something where we felt that we needed that confirmation that it was right for us to spend the funds that we receive on content that is digital only at times as well as on television output. So, it will change our direction, but, of course, the major challenge is to maintain a linear televisual service, whilst also stepping confidently into the digital age.
Welsh: Wel, fel rydych chi'n gwybod, roeddem ni'n meddwl bod cael newid i'r cylch gorchwyl yn beth sylfaenol bwysig, bod yr hen gylch gorchwyl wedi'i greu ar gyfer yr oes analog, ddim yn cyfeirio at unrhyw beth ond teledu, a hefyd fel petai o'n cyfyngu ein hestyniad ni i Gymru yn unig. Felly, roedd y ddwy elfen yna yn rhywbeth afreal, ac roeddem ni'n teimlo bod yn rhaid i ni gael y cadarnhad ei bod hi'n iawn inni wario'r arian rydym ni'n ei dderbyn ar gynnwys sydd yn ddigidol yn unig ar adegau yn ogystal ag ar gynnwys teledu. Felly, mi fydd o'n newid y cyfeiriad rydym ni'n ei ddilyn, ond, wrth gwrs, yr her fawr ydy cynnal gwasanaeth teledu llinol, tra ar yr un pryd yn camu yn hyderus i'r byd digidol.
English: Owen, any comments?
Welsh: Owen, unrhyw sylwadau?
English: Just in terms of the in-house digital hub that's been mentioned, Equity told us earlier that they thought that the digital work might be a distraction from the inherent work that S4C is involved with. Do you agree with that and what are your ideas about this internal digital hub?
Welsh: Jest o ran yr hyb digidol mewnol sydd wedi cael ei grybwyll, roedd Equity wedi dweud wrthym yn flaenorol eu bod nhw'n meddwl bod y gwaith digidol efallai yn distraction i'r gwaith cynhenid y mae S4C yn ei wneud. A ydych chi'n cytuno â hynny? Beth yw'ch syniadau chi ar gyfer yr hyb digidol mewnol yma?
English: No, I don't think it's a distraction, because the way in which things are changing - . We were talking about this yesterday; 70 per cent of people watch the main channel and 30 per cent are watching on catch-up. Very often, young people don't even watch television; they use mobile phones, tablets and so on. So, the platforms that we broadcast on and the kind of content that we are broadcasting is becoming more and more important. So, yes, technology, how we gather data and use data to promote programmes to the people we're targeting is almost as important as the content itself, but the content is also crucial. So, we need to generate content that attracts people, but in the format that people want to see it and on the platforms that they want to view it on. So, all that comes together.
Welsh: Na, nid wyf yn credu ei fod yn distraction, achos mae'r ffordd y mae pethau'n newid - . Roeddem yn siarad am hwn ddoe; mae 70 y cant o bobl nawr yn gwylio rhaglenni ar y brif sianel ac mae 30 y cant yn gwylio ar catch-up. Nid yw pobl ifanc yn gwylio'r teledu, yn aml iawn; maen nhw'n gwylio ar eu ffonau symudol, tabledi a phethau fel hynny. Felly, mae'r llwyfannau rydym ni'n darlledu arnynt a'r math o gynnwys rŷm ni'n ei ddarlledu ar y rheini yn mynd yn fwyfwy pwysig. Felly, ie, mae technoleg, sut rŷm ni'n casglu data a sut rŷm ni'n defnyddio'r data hynny i bwsio rhaglenni at bobl bron mor bwysig â'r cynnwys ei hunan, ond wrth gwrs, mae'r cynnwys ei hunan yn hollbwysig. Felly, mae'n rhaid inni greu cynnwys mae pobl eisiau'i weld, ond mewn ffurf y mae pobl eisiau'i weld ac ar y llwyfannau y mae pobl eisiau'u defnyddio. Felly, mae'r cwbl, i fi, yn dod at ei gilydd.
English: But what do you think about the fact that this will be in-house now? Is that going to be a threat to the commercial sector, because they're going to lose out on commissions from you?
Welsh: Ond beth ydych chi'n credu ynglŷn â'r ffaith bod y rheini'n mynd i fod yn fewnol nawr? A ydy hynny'n mynd i fod yn fygythiad i'r byd masnachol oherwydd eu bod nhw, efallai, yn mynd i golli mas ar gomisiynu gwaith gennych chi fel endid?
English: To be fair, we haven't - . There are two sides to what we're doing digitally. There's the infrastructure side, which is gathering data, dealing with data and using that data. That will be in-house, but we will also be using external expertise too. The other side is around content. A year ago, when we started Hansh, there were only around two companies providing the kind of stuff that Hansh is creating. That's up to around 13 companies now. So, what we see is that the number of companies that can supply that kind of new content has evolved and grown at a staggering rate over the past year, which is marvellous. So, for me, the system isn't broken, and therefore we haven't taken any decision as of yet as to whether we need to create a digital hub creating content internally. But we will keep that under consideration.
Welsh: I fod yn deg, nid ydym wedi - . Mae yna ddwy ochr i beth rydym ni'n ei wneud yn ddigidol. Mae'r ochr isadeiledd, buaswn i'n ei ddweud, sef casglu data, gallu ymdrin â data a gallu defnyddio'r data hynny. Mi fydd hynny'n fewnol, ond mi fyddwn ni'n defnyddio arbenigedd o'r tu fas hefyd, wrth gwrs. Mae'r ochr arall o gwmpas cynnwys. Flwyddyn yn ôl, pan ddechreuom ni Hansh, dim ond tua dau gwmni oedd yn cyflenwi'r math o stwff mae Hansh yn ei greu. Mae hynny lan i tua 13 o gwmnïau nawr. Felly, beth rydym yn ei weld yw bod nifer o gwmnïau sy'n gallu cyflenwi'r math yna o gynnwys newydd wedi esblygu ac wedi tyfu'n aruthrol dros y flwyddyn ddiwethaf, sydd yn beth grêt. Felly, i fi, nid yw'r system wedi torri, ac felly nid ydym wedi cymryd penderfyniadau eto a oes angen creu hyb digidol sy'n creu cynnwys yn fewnol. Ond mi fyddwn yn cadw hynny o dan ystyriaeth.
English: But the funding that you received for that digital work is far less than you'd expected or what you'd requested. Are you going to be able to do that digital work? Do you want to do it, given the financial restrictions?
Welsh: Ond mae'r arian rydych chi wedi'i gael ar gyfer gwneud y gwaith digidol yn llawer llai na beth roeddech chi'n ei ddisgwyl, neu wedi gofyn amdano. A ydych chi'n mynd i allu gwneud y gwaith digidol? A ydych chi am ei wneud, gyda'r cyfyngiadau ariannol?
English: At the end of the day, that's the funding we have and we have to cope with that. What I want to do within S4C and also within the companies that we work with is to understand that digital isn't something that is separate. The fact that we now have to provide to people on whatever platform they choose is just an integral part of what we do now.
Welsh: Y peth yw, dyna'r arian sydd gennym, so mae'n rhaid i ni ymdopi efo hynny. Beth rydw i eisiau'i wneud o fewn S4C, a hefyd o fewn y cwmnïau rydym ni'n gweithio efo nhw, yw deall nad yw digidol ddim yn rhywbeth sydd ar wahân. Mae'r ffaith bod yn rhaid inni gyflenwi i bobl ym mha bynnag ffurf ac ar ba bynnag llwyfan maen nhw angen jest yn rhan annatod o beth rydym ni'n ei wneud nawr.
English: You say that it's separate, but in your submission to the DCMS, for example, it was only the digital funding that you put a sum on. So, if it was part of the wider remit, then why not put a number on sufficient funding for S4C more generally?
Welsh: Rŷch chi'n dweud ei fod e ar wahân, ond yn eich gofyniadau chi, er enghraifft, i DCMS, dim ond yr arian digidol roeddech chi wedi rhoi swm arno. Felly, os oedd yn rhan o holl remit S4C, pam ddim rhoi swm ar beth yw arian digonol ar gyfer S4C?
English: As this committee knows, we have been guarding against answering the question of exactly how much money does S4C need. Because it's quite obvious that there will never be sufficient funding to do everything that one would want S4C to do. In reality, S4C has to generate, for the Welsh language, content on all platforms that corresponds to everything that's available in English. Now, there is no end to that ambition. What I do take pride in in terms of what the Government has said in terms of funding, rather than the review itself, is that a line has been drawn under the cuts - the long list of cuts that we've experienced since 2011 - and the commitment from central Government to provide financial stability for S4C is something that's important. Of course, in an ideal world, we would've wanted to have seen more funding provided for all aspects of our work, because it's a fact that maintaining a television service whilst going into digital isn't going to be easy and difficult choices will have to be made. But at least we have that stability for a relatively long period and that's going to be valuable.
Welsh: Fel y mae'r pwyllgor yma'n gwybod, rydym ni wedi ymatal rhag rhoi ateb i'r cwestiwn o ran faint o arian y mae S4C ei angen. Oherwydd mae'n weddol amlwg, onid ydy, na fydd byth digon o arian i wneud pob peth y byddai rhywun yn dymuno i S4C ei wneud. Mewn gwirionedd, mae S4C yn gorfod ceisio, ar gyfer yr iaith Gymraeg, creu cynnwys ar bob llwyfan sydd yn cyfateb, bron, i bopeth sydd ar gael yn Saesneg. Nawr, nid oes yna ddim pen draw i'r uchelgais o geisio gwneud hynny. Beth rydym ni'n ymfalchïo ynddo fo o ran yr hyn sydd yn sôn am arian yn ymateb y Llywodraeth, yn fwy nag yn yr adolygiad ei hun, ydy bod yna linell wedi cael ei thynnu o dan y toriadau - y gyfres hir o doriadau sydd wedi bod ers 2011 - ac mae'r ymrwymiad gan y Llywodraeth ganolog i sefydlogrwydd ariannol i S4C yn rhywbeth pwysig. Wrth gwrs, mewn byd delfrydol, mi fyddem wedi dymuno bod yna fwy o arian yn cael ei roi ar gyfer pob agwedd o'r gwaith, achos mae'n ffaith nad yw cynnal gwasanaeth lluniol wrth fynd i'r byd digidol yn mynd i fod yn hawdd ac mae yna ddewisiadau anodd yn mynd i gael eu gwneud. Ond o leiaf mae'r sefydlogrwydd yna am gyfnod weddol dda yn mynd i fod yn werthfawr.
English: We'll return to the more detailed questions on funding. Siân Gwenllian.
Welsh: Fe ddown ni nôl i'r cwestiynau mwy dwys am arian. Siân Gwenllian.
English: I just wanted to pick up on what you said about the digital hub. So, no decisions have been made as to whether it will be in-house or whether you will be commissioning the work. There is a suggestion that if there are more companies out there that can provide this content - you're maybe suggesting that that's the route that you may choose.
Welsh: Roeddwn i jest eisiau pigo i fyny ar beth roeddech chi'n ei ddweud ynglŷn â'r hyb digidol. Hynny yw, nid oes yna benderfyniadau wedi cael eu gwneud rŵan ynglŷn ag ai fydd o'n fewnol ynteu a fyddwch chi'n comisiynu gwaith. Mae'r awgrym, os oes yna fwy o gwmnïau allan yna rŵan sy'n gallu darparu - rydych chi'n awgrymu efallai mai'r trywydd yna fyddwch chi'n ei gymryd.
English: It's possible. We haven't made a decision and we will keep it under review. No decision has been made on creating an in-house digital content hub, but the fact that the number of companies that can provide that kind of content has increased is something that we welcome.
Welsh: Mae'n bosib. Nid ydym wedi penderfynu ac fe wnawn ni gadw golwg ar y peth. Nid oes penderfyniad wedi cael ei wneud am greu hyb cynnwys digidol yn fewnol ai peidio, ond mae'r ffaith bod nifer y cwmnïau sy'n gallu cyflenwi'r math yna o gynnwys wedi tyfu yn rhywbeth rydym yn ei groesawu.
English: Because, in a way, that could disseminate the economic benefit across Wales.
Welsh: Achos, mewn ffordd, mi fyddai hynny yn gallu gwasgaru'r budd economaidd, oni fyddai, ar draws Cymru.
English: Yes, and these companies are right across the country, which is a fantastic thing to see.
Welsh: Byddai, ac mae'r cwmnïau yma reit ar draws y wlad, sy'n beth ffantastig i'w weld.
English: What kind of content do they provide?
Welsh: Pa fath o gynnwys ydyn nhw'n ei ddarparu?
English: All sorts - most of the stuff that we've been doing for Hansh. So, there are companies in your constituency. It started as being quite anarchic, and there is still an element that is anarchic in terms of what Hansh provides, but what we've seen more recently from people such as Mari is more hard-hitting stuff around palm oil and around plastics, and so on. There's the cookery output, which is very popular - the things that Chris has been doing. And there's music, too. So, there's a nice blend of programmes developing through the Hansh brand, and young people seem to be engaging with that content, so I'd like to see more of it.
Welsh: Pob math - y rhan fwyaf o'r stwff Hansh rydyn ni wedi bod yn ei wneud. Felly, mae yna gwmnïau yn dy etholaeth di. Fe ddechreuodd yn eithaf anarchaidd, ac mae yna dal elements anarchaidd iawn yn beth mae Hansh yn ei wneud, ond beth rydym wedi ei weld yn fwy diweddar drwy bobl fel Mari yw stwff mwy hard-hitting o gwmpas palm oil, o gwmpas plastics a phethau fel hynny. Mae'r stwff coginio, wrth gwrs, yn boblogaidd iawn - beth mae Chris wedi bod yn ei wneud. Ac mae yna gerddoriaeth, hefyd. Mae yna flend neis o raglenni yn tyfu drwy'r brand Hansh, ac mae pobl ifanc i'w gweld yn ymdrin yn dda efo'r math yna o gynnwys, felly liciwn i weld mwy ohono fe.